Takenoshin Nakai
Takenoshin Nakai (jaapani keeles 中井 猛之進 Nakai Takenoshin; 27. november 1882 Gifu – 6. detsember 1952 Tōkyō) oli Jaapani botaanik. Ta avaldas publikatsioone Jaapani ja Korea taimede, sh perekonna peajugapuu Cephalotaxus kohta. Tema botaaniline autorinimi on "Nakai". 1927. aastast õpetas ta oma alma mater'is Tōkyō Ülikoolis (tänapäevane nimetus). Pärast seda, kui jaapanlased hõivasid Jaava, sai temast 1942. aastal Bogori botaanikaaia juhataja. Pärast Teist maailmasõda sai temast 1947. aastal Tōkyō loodusteaduste muuseumi direktor. Ta uuris sammaltaimi, vetikaid, seemnetaimi jm.